श्री तिवारी ने कहा कि दिल्ली गैस का चैम्बर बनती जा रही है, यह दिल्ली के बच्चे-बच्चे की जुबान पर है। इसके लिये माननीय ट्रिब्यूनल ने 50 करोड़ का जुर्माना हाल ही में दिल्ली सरकार पर लगाया। दिल्ली में यूरो-6 गुणवत्ता का पेट्रोल बिकता है और अन्य राज्यों में यूरो-4 की गुणवत्ता का। दिल्ली में पेट्रोल-डीजल महंगा होने के कारण जब दिल्ली की जनता पड़ोसी राज्यों से पेट्रोल-डीजल खरीदती है तो उससे सीधा असर दिल्ली के वातावरण पर पड़ता है जो कि यूरो-4 की गुणवत्ता के इस्तेमाल के कारण है। लगभग 20 राज्यों ने केन्द्र के बाद पेट्रोल-डीजल पर जनता को राहत दी है, केवल केजरीवाल की हठधर्मिता के कारण दिल्ली में पेट्रोल-डीजल के रेट कम नहीं किये गये हैं। kejriwal metro ki chauthi phase ko manjuri de